พันจ่าอากาศ

right|thumb|150px|พันจ่าอากาศแห่งกองทัพอากาศสหราชอาณาจักร
**พันจ่าอากาศ** ( โดยทั่วไปเรียกโดยย่อว่า **Flt Sgt**, **F/Sgt**, **FSGT** หรือ ที่ใช้งานโดยกองทัพอากาศสหราชอาณาจักรคือ, **FS**) เป็นยศอาวุโสของนายทหารชั้นประทวนในกองทัพอากาศสหราชอาณาจักรและกองทัพอากาศอื่น ๆ อีกหลายแห่งที่ใช้โครงสร้างยศของกองทัพอากาศแยกจากเหล่าทัพทั้งหมดหรือบางส่วน เทียบเท่ากับจ่าเสนาธิการ (staff sergeant) หรือจ่ารักษาธงหน่วย (colour sergeant) ในกองทัพบกสหราชอาณาจักร จ่ารักษาธงหน่วยในราชนาวิกโยธิน และพันจ่า (chief petty officer) ในราชนาวี และมีรหัสยศเนโทอยู่ที่ OR-7 ในกองทัพอากาศ พันจ่าอากาศมียศสูงกว่าหัวหน้าช่างเทคนิคและต่ำกว่านายดาบ

## ประวัติ
ตำแหน่งนี้ใช้งานครั้งแรกในกองบินหลวง (Royal Flying Corps: RFC) ในปี พ.ศ. 2455 และส่งต่อไปยังกองทัพอากาศตั้งแต่ช่วงก่อตั้งในปี พ.ศ. 2461 พันจ่าอากาศของกองบินหลวงจะประดับใบพัดสี่ใบระหว่างบั้งและมงกุฎ

ในวันที่ 1 กรกฎาคม พ.ศ. 2489 ลูกเรือพันจ่าอากาศได้รับการแต่งตั้งยศใหม่เป็นลูกเรือชั้น 1 () และแทนที่บั้งด้วยดาวหกแฉกสามดวงในหรีด และมีนกอินทรีและมงกุฎประดับอยู่ อย่างไรก็ตาม เครื่องหมายดังกล่าวไม่เป็นไม่เป็นที่นิยมมากนัก และในปี พ.ศ. 2493 กองทัพอากาศได้เปลี่ยนกลับไปใช้ยศและเครื่องหมายแบบเก่า แม้ว่าพันจ่าอากาศลูกเรือจะประดับนกอินทรีระหว่างบั้งและมงกุฎก็ตาม

ระหว่างปี พ.ศ. 2493 ถึง พ.ศ. 2507 ตำแหน่งหัวหน้าช่างเทคนิคเทียบเท่ากับพันจ่าอากาศเอกและถูกจัดไว้สำหรับช่างเทคนิค แต่ปัจจุบันหัวหน้าช่างเทคนิคอยู่ในยศชั้นต้น (แต่ยังคงจัดสำหรับช่างเทคนิคเท่านั้น) แม้ว่าตามการเทียบยศของเนโทจะอยู่ในระดับเดียวกันก็ตาม

## การใช้งานปัจจุบัน
นอกเหนือจากกองทัพอากาศสหราชอาณาจักรแล้ว ยศพันจ่าอากาศยังถูกใช้โดยกองทัพอากาศในเครือจักรภพหลายแห่ง รวมถึงกองทัพอากาศออสเตรเลีย, กองทัพอากาศนิวซีแลนด์, กองทัพอากาศศรีลังกา, กองทัพอากาศแอฟริกาใต้ และกองทัพอากาศซิมบับเว นอกจากนี้ยังใช้ในอดีตกองทัพอากาศโรดีเซียนอีกด้วย ในแคนาดา นับตั้งแต่การรวมกองทัพแคนาดาในปี พ.ศ. 2511 ตำแหน่งนี้ถูกแทนที่ด้วยนายดาบ

ในกองทัพอากาศสหราชอาณาจักร เครื่องหมายยศคือสามบั้งชี้ลงอยู่ด้านล่างของมงกุฎ

พันจ่าอากาศยังใช้ในองค์กรนักเรียนนายร้อยหลายแห่งทั่วโลก เช่น นักเรียนนายร้อยอากาศของกองทัพอากาศ นักเรียนนายร้อยกองทัพอากาศออสเตรเลีย และนักเรียนนายร้อยอากาศแคนาดา

### กองทัพอากาศไทย
"พันจ่าอากาศ" หมายถึง ยศสามระดับในกองทัพอากาศไทย คือ **[[พันจ่าอากาศตรี]]** ตัวย่อ **พ.อ.ต.** (flight sergeant third class: Fs.3) เทียบเท่ากับจ่าสิบตรีในกองทัพบกไทย และพันจ่าตรีในกองทัพเรือไทย **[[พันจ่าอากาศโท]]** ตัวย่อ **พ.อ.ท.** (flight sergeant second class: Fs.2) เทียบเท่ากับจ่าสิบโทในกองทัพบกไทย และพันจ่าโทในกองทัพเรือไทย และ**[[พันจ่าอากาศเอก]]** ตัวย่อ **พ.อ.อ.** (flight sergeant first class: Fs.1)  เทียบเท่ากับจ่าสิบเอกในกองทัพบกไทย และพันจ่าเอกในกองทัพเรือไทย

## เครื่องหมายยศ

ไฟล์:Australia RAAF OR-8.svg|กองทัพอากาศออสเตรเลีย
ไฟล์:Irish Air Corps OR-7.svg|กองทัพอากาศไอริช
ไฟล์:Kenya-AirForce-OR-7.svg|กองทัพอากาศเคนยา
ไฟล์:Malaysia-Air Force-OR-7.svg|กองทัพอากาศมาเลเซีย
ไฟล์:RNZAF OR-7.svg|กองทัพอากาศนิวซีแลนด์
ไฟล์:SAAF-OR-7.svg|กองทัพอากาศแอฟริกาใต้
ไฟล์:04. SLAF-SSG.svg|กองทัพอากาศศรีลังกา
ไฟล์:04-Tanzania Air Force-SSG.svg|กองทัพอากาศแทนซาเนีย
ไฟล์:British RAF OR-7b.svg|กองทัพอากาศสหราชอาณาจักร
ไฟล์:British RAF (Aircrew) OR-7.svg|ลูกเรือพันจ่าอากาศกองทัพอากาศสหราชอาณาจักร
ไฟล์:Zimbabwe Air Force OR-7a.svg|กองทัพอากาศซิมบับเว
ไฟล์:RTAF OR-9 (Flight Sergeant 1st Class).svg|กองทัพอากาศไทย


## อ้างอิง

หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารแคนาดา
หมวดหมู่:ยศทหารอากาศ
หมวดหมู่:อดีตยศทหารแคนาดา